ส่วนที่ 3 ฐานะการเงินและผลการดำเนินงาน

13. ข้อมูลการเงินที่สำคัญ

13.1 งบการเงิน

สรุปรายงานการสอบบัญชี

  ผู้สอบบัญชีบริษัท : บริษัท ไพร้ซวอเตอร์เฮาส์คูเปอร์ส เอบีเอเอส จำกัด

รายชื่อผู้สอบบัญชี : นายพิสิฐ ทางธนกุล ผู้สอบบัญชีรับอนุญาตเลขที่ 4095

  รายงานของผู้สอบบัญชีงวด ปี 2557

รายงานของผู้สอบบัญชีสำหรับงบการเงินของบริษัทฯ และบริษัทย่อย โดยนายพิสิฐ ทางธนกุล
จากบริษัท ไพร้ซ
วอเตอร์เฮาส์คูเปอร์ส เอบีเอเอส จำกัด ได้ให้ความเห็นว่า
ข้าพเจ้าได้ตรวจสอบงบการเงินรวมและงบการเงินเฉพาะบริษัทของบริษัท เมเจอร์ ซีนีเพล็กซ์ กรุ้ป
จำกัด (มหาชน) และบริษัทย่อย และของเฉพาะบริษัท เมเจอร์ ซีนีเพล็กซ์ กรุ้ป จำกัด (มหาชน)
ซึ่งประกอบด้วย งบแสดงฐานะการเงินรวมและงบแสดงฐานะการเงินเฉพาะบริษัท ณ วันที่ 31
ธันวาคม พ.ศ. 2557 และ งบกำไรขาดทุนรวมและ งบกำไรขาดทุนเฉพาะบริษัท
งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะบริษัท
งบแสดงการเปลี่ยนแปลงส่วนของผู้ถือหุ้นรวม
และงบแสดงการเปลี่ยนแปลงส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัทสำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่น ๆ

ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินเหล่านี้โดยถูกต้องตามที่ควร
ตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็น
เพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริง
อันเป็นสาระสำคัญไม่ว่าจะเกิดจากการทุจริตหรือข้อผิดพลาด
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้าได้ปฏิบัติงานตรวจสอบตามมาตรฐานการสอบบัญชี
ซึ่งกำหนดให้ข้าพเจ้าปฎิบัติตามข้อกำหนดด้านจรรยาบรรณ
รวมถึงวางแผนและปฎิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจากการทุจริตหรือข้อผิดพลาด
ในการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เยวข้องกับการจัดทำและการนำเสนองบการเงินโดยถูกต้องตามที่ควรของกิจการ
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของ

นโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ข้าพเจ้าเห็นว่างบการเงินรวมและงบการเงินเฉพาะบริษัทข้างต้นนี้
แสดงฐานะการเงินรวมและงบแสดงฐานะการเงินเฉพาะบริษัท ของบริษัท เมเจอร์ ซีนีเพล็กซ์ กรุ้ป
จำกัด (มหาชน) และบริษัทย่อย และของเฉพาะบริษัท เมเจอร์ ซีนีเพล็กซ์ กรุ้ป จำกัด (มหาชน)
ณ วันที่ 31 ธันวาคม พ.ศ. 2557 และผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัทสำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางการเงิน

รายงานของคณะกรรมการ (ตามหลักการกำกับดูแลกิจการที่ดี)

คณะกรรมการบริษัท เป็นผู้รับผิดชอบต่องบการเงินรวมของบริษัทฯ บริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างพอเพียงในหมายเหตุประกอบงบการเงิน
นอกจากนี้คณะกรรมการได้จัดให้มีและดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัท ได้แต่งตั้งคณะกรรมการตรวจสอบ
ซึ่งประกอบด้วยกรรมการอิสระที่ไม่เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงิน และระบบควบคุมภายใน
รวมทั้งให้ความเห็นถึงรายงานที่เกี่ยวโยง หรือมีความขัดแย้งทางผลประโยชน์กัน
ให้มีความถูกต้องและครบถ้วน ความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบ ซึ่งแสดงไว้ในรายงานประจำปีนี้แล้ว

คณะกรรมการบริษัท มีความเห็นว่าระบบควบคุมภายในของบริษัทฯ
และบริษัทย่อยโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ
และบริษัทย่อย ณ 31 ธันวาคม 2557

13.2 ตารางสรุปงบการเงินรวม

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบแสดงฐานะการเงิน

ณ วันที่ 31 ธันวาคม 2557, 2556, 2555 และ 2554

[]

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบแสดงฐานะการเงิน (ต่อ)

ณ วันที่ 31 ธันวาคม 2557, 2556, 2555 และ 2554 []

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบแสดงฐานะการเงิน (ต่อ)

ณ วันที่ 31 ธันวาคม 2557, 2556, 2555 และ 2554 []

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบกำไรขาดทุน

สำหรับปี สิ้นสุด 31 ธันวาคม 2557, 2556, 2555 และ 2554[]

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบกระแสเงินสด

สำหรับปี สิ้นสุด 31 ธันวาคม 2557, 2556, 2555 และ 2554 []

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบกระแสเงินสด (ต่อ)

สำหรับปี สิ้นสุด 31 ธันวาคม 2557, 2556, 2555 และ 2554 []

13.3 อัตราส่วนทางการเงินที่สำคัญ

[]

หมายเหตุ * ข้อกำหนดว่าด้วยสิทธิฯ ได้กำหนดให้ผู้ออกหุ้นกู้ดำรงอัตราส่วนหนี้สินต่อส่วนของผู้ถือหุ้น
ตามงบการเงินรวมของผู้ออกหุ้นกู้ไม่เกินกว่า 1.5 ต่อ 1 ณ วันสิ้นงวดบัญชีรายไตรมาส

14. คำอธิบายและการวิเคราะห์ของฝ่ายจัดการ

14.1 ภาพรวมของบริษัท

บริษัท เมเจอร์ ซีนีเพล็กซ์ กรุ้ป จำกัด(มหาชน) (บริษัทฯ) ดำเนินธุรกิจหลัก 5 ธุรกิจ คือ
ธุรกิจโรงภาพยนตร์ ธุรกิจโบว์ลิ่ง คาราโอเกะและลานสเก็ตน้ำแข็ง ธุรกิจพื้นที่ให้เช่า และบริการ
ธุรกิจสื่อโฆษณา ธุรกิจสื่อภาพยนตร์

ในรอบปี 2557 บริษัทได้ขยายสาขาโรงภาพยนตร์ไปสู่ตลาดต่างประเทศ
เพื่อรองรับการเปิดประชาคมเศรษฐกิจอาเซียน หรือ AEC
ซึ่งประเทศแรกที่บริษัทเข้าไปลงทุนเปิดโรงภาพยนตร์ คือ กรุงพนมเปญ ประเทศกัมพูชา โดยในนาม
บริษัท เมเจอร์ โฮลดิ้ง อินเตอร์เนชั่นแนล จำกัดได้ร่วมทุนกับบริษัท แพลตินั่ม ซีนีเพล็กซ์ จำกัด
ซึ่งเป็นบริษัทในกัมพูชา จัดตั้งบริษัท เมเจอร์ แพลตินั่ม (แคมโบเดีย) จำกัด บริษัทถือหุ้นในสัดส่วน
70% ขณะที่แพลตินั่ม ซีนีเพล็กซ์ ถือหุ้นสัดส่วน 30% พร้อมทั้งขยายสาขาในประเทศเพิ่มอีกจำนวน 9
สาขาครอบคลุมพื้นที่กรุงเทพและต่างจังหวัด ประกอบกับการบริหารสินทรัพย์ให้เกิดประโยชน์สูงสุด
ทำให้ ณ สิ้นปี 2557 บริษัทฯ บริหารโรงภาพยนตร์อยู่ทั้งหมด 520 โรง ให้บริการได้กว่า
124,809 ที่นั่ง โบว์ลิ่ง 388 เลน ,ห้องคาราโอเกะ 235 ห้อง ,ลานสเก็ตน้ำแข็ง จำนวน 5
ลาน และพื้นที่ให้เช่า 50,450 ตารางเมตร

สำหรับกลุ่มธุรกิจสื่อภาพยนตร์นั้น หลังจากที่ได้มีการปรับเปลี่ยนโครงสร้างการจัดการในระหว่างปี
2556
ทำให้เกิดกระบวนการจัดจำหน่ายภาพยนตร์ที่สมบูรณ์ขึ้นตั้งแต่การผลิตภาพยนตร์และสื่อภาพยนตร์
การนำภาพยนตร์เข้าโรงภาพยนตร์ การจัดจำหน่ายภาพยนตร์ในรูปแบบของวีซีดี ดีวีดี บลูเรย์
ตลอดจนการเผยแพร่ภาพผ่านสัญญาณดาวเทียมและจำหน่ายลิขสิทธิ์ภาพยนตร์
และเพื่อรองรับการขยายตัวอย่างต่อเนื่องของธุรกิจโรงภาพยนตร์และเพื่อเสริมสร้างความแข็งแกร่งของธุรกิจของกลุ่มบริษัท
ในเดือน สิงหาคม 2557 บมจ.เอ็ม พิคเจอร์ส เอ็นเตอร์เทนเม้นท์ (MPIC) จึงได้ร่วมทุนกับอีก 4
บริษัท ได้แก่ บริษัท ทรู ไอคอนเท้นท์ จำกัดและบริษัท แบ็งคอค ฟิล์มสตูดิโอ จำกัด
ร่วมทุนในสัดส่วนที่เท่ากัน คือ บริษัทละ 28.57% โดยคิดเป็นมูลค่ารายละ 50 ล้านบาท และบริษัท
แม็ทชิ่ง สตูดิโอ พลัส จำกัด ลงทุนในสัดส่วน 14.29% คิดเป็นมูลค่า 25 ล้านบาท
รวมเป็นเงินลงทุนตั้งต้นทั้งหมด 175 ล้านบาทแบ่งออกเป็น 1,750,000 หุ้น มูลค่าที่ตราไว้หุ้นละ
100 บาท เปิดบริษัทใหม่ชื่อบริษัท ทรานส์ฟอเมชั่น ฟิล์ม จำกัด
มีวัตถุประสงค์เป็นบริษัทผลิตภาพยนตร์ไทย
และยังมีแผนที่จะทำการตลาดภาพยนตร์ไทยสู่ภูมิภาคอาเซียนอีกด้วย

การลงทุนในต่างประเทศ นอกจากประเทศกัมพูชาแล้ว บริษัท ยังถือหุ้นใน บริษัท พีวีอาร์
จำกัด(PVR) ซึ่งเป็นบริษัทที่จดทะเบียนในตลาดหลักทรัพย์ของประเทศอินเดีย
เป็นผู้ประกอบธุรกิจโรงภาพยนตร์ชั้นนำรายหนึ่งของประเทศอินเดีย
และเป็นผู้บุกเบิกการสร้างเครือข่ายโรงภาพยนตร์ในรูปแบบมัลติเพล็กซ์รายแรกในประเทศอินเดียตั้งแต่ปี
2540 ในปัจจุบันพีวีอาร์ บริหารโรงภาพยนตร์เพิ่มขึ้นเป็น 454 โรงภาพยนตร์ 102
สาขาในประเทศอินเดีย

ภาพรวมของผลการดำเนินงานใน ปี 2557

ณ สิ้นปี 2557 บริษัทฯ มีรายได้รวมจำนวน 8,623 ล้านบาท ซึ่งเพิ่มขึ้นจากปี 2556 จำนวน 910
ล้านบาท คิดเป็นร้อยละ 12 โดยแบ่งสัดส่วนรายได้และการเติบโตของรายได้ในแต่ละธุรกิจ ได้ดังนี้

[]

ข้อมูลเปรียบเทียบรายได้แต่ละประเภทกับปีที่ผ่านมา

[]

  รายได้รวมของบริษัทฯ เพิ่มขึ้น เกิดจากทุกธุรกิจของบริษัทเติบโตขึ้น
  ส่วนใหญ่เป็นผลมาจากรายได้ของธุรกิจ

โรงภาพยนตร์รวม อาหารและเครื่องดื่มสูงขึ้น จำนวน 519 ล้านบาท เติบโตร้อยละ 10
เมื่อเทียบกับปี 2556 สาเหตุจากจำนวนสาขาที่เพิ่มขึ้น
ประกอบกับจำนวนภาพยนตร์ที่ทำรายได้สูงเกิน 100 ล้านบาทมากขึ้น อาทิเช่น
ภาพยนตร์ต่างประเทศ 4 เรื่องได้แก่ Transformer 4 Spiderman 2 Captain America 2
Maleficent และภาพยนตร์ไทยจำนวน 2 เรื่อง ได้แก่ ตำนานสมเด็จพระนเรศวร 5 ไอ ฟาย
แท้งกิ้ว เลิฟ ยู ส่งผลให้มีลูกค้ามาใช้บริการมากขึ้น
จากปัจจัยดังกล่าวส่งผลให้รายได้จากธุรกิจสื่อโฆษณาเพิ่มขึ้นด้วย
รวมถึงรายได้จากธุรกิจโรงภาพยนตร์ที่เปิดดำเนินการในประเทศกัมพูชาตั้งแต่เดือนมิถุนายน 2557
ได้รับการตอบรับเป็นอย่างดี นอกจากนี้ ธุรกิจสื่อภาพยนตร์ในปี 2557
มีอัตราการเติบโตที่สูงมากเมื่อเทียบกับปีที่ผ่านมา โดยมีรายได้เพิ่มขึ้นจำนวน 237 ล้านบาท
คิดเป็นอัตราการเติบโตร้อยละ 50 เกิดจากรายได้จากการจำหน่ายลิขสิทธิ์ภาพยนตร์
และรายได้จากการจำหน่าย VCD/DVD เพิ่มขึ้นจากการเปลี่ยนแปลงนโยบายการขายและการผลิต

  บริษัทฯ มีต้นทุนและค่าใช้จ่ายในการขายและบริหาร ณ สิ้นปี 2557 มีมูลค่า 7,539
  ล้านบาทเพิ่มขึ้นจำนวน 746 ล้านบาท หรือประมาณร้อยละ 11 เมื่อเทียบกับปี 2556
  ซึ่งบริษัทมีต้นทุนและค่าใช้จ่ายรวมจำนวนประมาณ 6,792 ล้านบาท โดยต้นทุนรวมเพิ่มขึ้นจำนวน
  464 ล้านบาท หรือประมาณร้อยละ 9 มาจากการเพิ่มขึ้นของรายได้ดังกล่าวข้างต้น
  อย่างไรก็ตามสัดส่วนต้นทุนต่อรายได้มีอัตราลดลงร้อยละ 1.5 (ปี 2557 คิดเป็นอัตราร้อย 63,ปี
  2556 คิดเป็นร้อยละ 65) เป็นผลจากการบริหารจัดการที่มีประสิทธิภาพ
  สำหรับค่าใช้จ่ายรวมที่เพิ่มขึ้นจำนวน 282 ล้านบาท หรือประมาณร้อยละ 16
  ส่วนใหญ่เป็นผลมาจาก การตั้งค่าเผื่อหนี้สงสัยจะสูญของบริษัท เอ็ม วีดี จำกัด และ บริษัท เอ็ม
  พิคเจอร์ส จำกัด ค่าใช้จ่ายจากการดำเนินงานของบริษัท เมเจอร์ แพลตินั่ม จำกัด
  และจำนวนสาขาที่เพิ่มขึ้น

บริษัทมีรายได้อื่น ณ สิ้นปี 2557 จำนวน 232 ล้านบาท เมื่อเปรียบเทียบกับปี 2556
บริษัทมีรายได้อื่นลดลง 108 ล้านบาท หรือประมาณร้อยละ 32
ส่วนใหญ่มาจากบริษัทมีกำไรจากการจำหน่ายเงินลงทุนในบริษัทร่วม(บมจ.สยามฟิวเจอร์
ดีเวลลอปเม้นท์ จำกัด (มหาชน) และบริษัท พีวีอาร์ จำกัด) ลดลงจากปี 2556

โดยสรุปบริษัทฯ มีกำไรสุทธิ ณ สิ้นปี 2557 จำนวน 1,086 ล้านบาท หรือคิดเป็นผลกำไรสุทธิต่อหุ้น
1.22 บาท เพิ่มขึ้นจากปี 2556 จำนวน 35 ล้านบาท หรือประมาณร้อยละ 3

  ฐานะทางการเงินของบริษัท ณ สิ้นปี 2557

สินทรัพย์

บริษัทฯ มีสินทรัพย์รวม ณ สิ้นปี 2557 มูลค่า 13,932 ล้านบาท เพิ่มขึ้น 303 ล้านบาท
หรือคิดเป็นร้อยละ 2 จากปี 2556 สาเหตุมาจากลูกหนี้การค้าและลูกหนี้อื่น เพิ่มขึ้น 148 ล้านบาท
มาจากการดำเนินงาน และเงินลงทุนในบริษัทร่วมและกิจการร่วมค้า เพิ่มขึ้น 170 ล้านบาท
ส่วนใหญ่มาจากการซื้อหุ้นเพิ่มในบริษัท สยามฟิวเจอร์ ดีเวลลอปเม้นท์ จำกัด(มหาชน)
และการซื้อหุ้นเพิ่มทุน เพื่อรักษาสัดส่วนการถือหุ้นในบริษัท พีวีอาร์ บลูโอ

หนี้สิน

บริษัทฯ มีหนี้สินรวม ณ สิ้นปี 2557 มูลค่า 7,546 ล้านบาท เพิ่มขึ้น 15 ล้านบาท
หรือคิดเป็นร้อยละ 0.2 จากปี 2556 จากเจ้าหนี้การค้าและเจ้าหนี้อื่นเพิ่มขึ้นจากการดำเนินงาน
ในขณะที่หนี้สินระยะยาว ลดลงจากการจ่ายชำระหนี้เงินกู้ยืมดำเนินงาน

เงินสด

ณ สิ้นปี 2557 บริษัทฯ มีเงินสดและรายการที่เทียบเท่าเงินสดอยู่จำนวน 577 ล้านบาท เพิ่มขึ้น 82
ล้านบาท จากปี 2556 เป็นผลมาจากกระแสเงินสดได้มาจากกิจกรรมการดำเนินงานได้มา 1,866
ล้านบาท กระแสเงินสดใช้ไปในกิจกรรมการลงทุน 717 ล้านบาท จากการลงทุนในสาขาใหม่
และกระแสเงินสดใช้ไปจากกิจกรรมการจัดหาเงิน 1,067 ล้านบาท จากการจ่ายชำระหนี้เงินกู้ยืม
และจ่ายเงินปันผลให้แก่ผู้ถือหุ้นของบริษัท

แหล่งที่มาของเงินทุน

แหล่งที่มาของเงินทุน ณ สิ้นปี 2557 บริษัทฯ มีหนี้สินรวม มูลค่า 7,546 ล้านบาท เพิ่มขึ้น 15
ล้านบาท หรือคิดเป็นร้อยละ 0.2 จากปี 2556 จากปีก่อน โดยเป็นหนี้สินหมุนเวียนมูลค่า 4,542
ล้านบาท และหนี้สินไม่หมุนเวียนมูลค่า 3,003 ล้านบาท

ณ สิ้นปี 2557 บริษัทฯ มีเงินเบิกเกินบัญชีธนาคารและเงินกู้ยืมระยะสั้นจากสถาบันการเงินจำนวน
2,235 ล้านบาท

สภาพคล่องและความสามารถในการทำกำไร

ณ สิ้นปี 2557 บริษัทฯมีสภาพคล่อง คิดเป็น 0.52 เท่า เพิ่มขึ้น เมื่อเทียบกับ ณ สิ้นปี 2556
เท่ากับ 0.03 ทั้งนี้เกิดจาก บริษัทฯ มีความสามารถในการบริหารสินทรัพย์ได้อย่างมีประสิทธิภาพ

ความสามารถในการทำกำไร อัตรากำไรสุทธิ คิดเป็นร้อยละ 12.6 ลดลง ร้อยละ 1
เมื่อเทียบกับปีที่ผ่านมา(ปี 2556 คิดเป็นร้อยละ 13.6)
จากการที่บริษัทมีกำไรจากการจำหน่ายหุ้นในบริษัทร่วมค้าลดลง อย่างไรก็ตาม บริษัทฯ
มีอัตรากำไรจากการขายและบริการ(ซึ่งไม่รวมรายได้อื่น) คิดเป็น ร้อยละ 12.6
เพิ่มขึ้นจากปีที่ผ่านมา ร้อยละ 0.6 (ปี 2556 คิดเป็นร้อยละ 11.9)
จากการขยายตัวของบริษัทอย่างต่อเนื่อง และการบริหารต้นทุนอย่างมีประสิทธิภาพ

14.2 การวิจัยและพัฒนา

บริษัทฯ เล็งเห็นถึงความสำคัญของคุณภาพบริการในแต่ละสาขา
จึงได้มีนโยบายที่ต่อเนื่องในการพัฒนาปรับปรุงสาขาให้มีความสวยงามและทันสมัยอยู่เสมอ
ทั้งนี้เพื่อตอบสนองความต้องการของลูกค้า นอกจากนี้ฝ่ายการตลาดของ
บริษัทฯ ได้จัดให้มีการทำวิจัยทางการตลาดอย่างสม่ำเสมอ
โดยสอบถามข้อคิดเห็นและข้อเสนอแนะของลูกค้าที่เข้ามาใช้บริการภายในสาขา
ข้อมูลทั้งหมดจะถูกนำไปประมวลผล และนำมาใช้ประกอบการวางแผนกลยุทธ์ทางการตลาด
และกลยุทธ์ทางการแข่งขัน เพื่อให้บริษัทฯ สามารถรักษาสถานะผู้นำด้านศูนย์รวมความบันเทิงต่อไป

  นอกจากการทำวิจัยตลาดเพื่อพัฒนาคุณภาพงานบริการ บริษัทฯ
  ยังได้ให้ความสำคัญกับงานพัฒนาพนักงาน

โดยเฉพาะอย่างยิ่งส่วนงานด้านการบริการตามแต่ละสาขา
โดยมีการกำหนดเป็นแผนอบรมพัฒนาที่ต่อเนื่อง ซึ่งใน ปี 2557 ที่ผ่านมา
บริษัทฯมีค่าใช้จ่ายเกี่ยวกับการวิจัยและพัฒนาจำนวนทั้งสิ้น 7,668,870 บาท

14.3 โครงการในอนาคต

ในปี 2558
บริษัทฯมีโครงการในการขยายสาขาและเพิ่มจำนวนโรงภาพยนตร์ของเมเจอร์ซีนิเพล็กซ์ทั้งในเขตกรุงเทพมหานครและปริมณฑล
รวม 72โรง

1.  สาขาเอ็มควอเทีย ลงทุนโรงภาพยนตร์จำนวน 8 โรง

1.  สาขาบิ๊กซี อุดรธานี ลงทุนโรงภาพยนตร์จำนวน 4 โรง

2.  สาขาสหไทย สุราษฎร์ธานี ลงทุนโรงภาพยนตร์จำนวน 7 โรง

3.  สาขาเซ็นทรัลระยอง ลงทุนโรงภาพยนตร์จำนวน 8 โรง

4.  สาขาโลตัส นครศรีธรรมราช ลงทุนโรงภาพยนตร์จำนวน 4 โรง

5.  สาขาบิ๊กซี น่าน ลงทุนโรงภาพยนตร์จำนวน 2 โรง

6.  สาขาเซ็นทรัล สมุย ลงทุนโรงภาพยนตร์จำนวน 3 โรง

7.  สาขาเซ็นทรัลพลาซา เวสต์เกต ลงทุนโรงภาพยนตร์จำนวน 12 โรง

8.  สาขา บิ๊กซี ราชบูรณะ ลงทุนโรงภาพยนตร์จำนวน 4 โรง

9.  สาขาบิ๊กซี ราชบุรี ลงทุนโรงภาพยนตร์จำนวน 4 โรง

10. สาขาเดอะ พรอมานาด ลงทุนโรงภาพยนตร์จำนวน 8 โรง

11. สาขาเซ็นทรัลเฟสติวัล อีสท์ วิลล์ ลงทุนโรงภาพยนตร์จำนวน 8 โรง

โดยเงินลงทุนในโครงการทั้งหมดคาดว่าจะใช้ประมาณ 1,000 ล้านบาท
โดยใช้เงินกู้จากสถาบันการเงิน และ/หรือ การนำเงินที่ได้รับจากการออกและเสนอขายหุ้นกู้
และ/หรือ กระแสเงินสดจากการดำเนินงาน